Méhecskék Kinder tojásból

Anyagok, eszközök:

* Kinder tojás belső sárga műanyag kapszulája
* fekete, vagy sötétbarna zsenília drót
* alkoholos filc
* ragasztópisztoly vagypillanatragasztó
* kombinált fogó

A kombinált fogóval méretre vágjuk a zsenília drótot. Minden méhecskére három csík kerül fel. A csíkokat úgy erősítjük a méhecskék testére, hogy körül tekerjük a testen a drótot, a hasuk alatt néhányszor megtekerjük, hogy szoros legyen, így a lábak is kialakulnak. A legelső fekete sávot két drótból alakítjuk ki: alul és felül többszöri tekeréssel szorosra húzzuk a drótot, a csápokat megformázzuk. Ha azt szeretnénk, hogy a drótok stabilan álljanak és ne csússzanak el, érdemes őket ragasztópisztollyal vagy pillanatragasztóval rögzíteni. A méhecskék arcát alkoholos filccel megrajzoljuk.

